Այսպես, ըստ մեղադրական եզրակացության, Արման Բաբաջանյանը, 1996թ. լքելով Սեւանի Վազգենյան հոգեւոր դպրանոցը եւ չունենալով զինծառայության տարկետման իրավունք, 1997թ. Հայաստանի Հանրապետությունից մեկնել է Ամերիկայի Միացյալ Նահանգներ։ Այնուհետեւ զինծառայությունից անօրինական կարգով տարկետման իրավունք ձեռք բերելու նպատակով Հայաստանյայց եկեղեցու Հյուսիսային Ամերիկայի արեւմտյան թեմի եւ Մայր Աթոռ Սբ Էջմիածնի դիվանապետի անունից, 2001թ. սեպտեմբերի 10-ին եւ նույն թվականի հոկտեմբերի 12-ի ամսաթվերով, համակարգչի օգտագործմամբ, կազմել է կեղծ գրություններ՝ ուսումը ԱՄՆ-ում մինչեւ 2004 թվականը շարունակելու մասին։ Եւ դրանք Էլմիրա Բաբաջանյանի միջոցով 2002թ. ամռանը ներկայացրել Երեւան քաղաքի Շենգավիթի տարածքային զինկոմիսարիատ։